钦定古今图书集成/理学汇编/学行典/第023卷 > 皇极经世心易发微四 > 《出行》
## 钦定古今图书集成/理学汇编/学行典/第023卷 > 皇极经世心易发微四 > 《出行》

凡占出行，先于起意之时得何卦数，再加当时年月
日时，共算若干，分为千百十零四位，忌嫌困陷，最喜
生旺，元为主事，会为伴侣，运为本身，世为仆从，元缺
有阻会缺，无好伴，世缺人马，不得力，到头失陷。如世
带禄马生身，到处遇贵，得财获利。运逢困陷，而又生
世，耗财耗气，最不可行。运克世，世带禄马，亦有好人
相遇，虽作事迟，终久得意而返。世克运，防人侵己。若
临坎卦或天劫，须防贼盗。疾病，百克千与十，伴侣不
和，暗中相忌，千制百，同伴顺从，凡百皆利。运缺切不
可远行，涂中非病即祸患。相临，千与十空或遇困耗，
皆主失陷。如会运上带马十零，上有震巽坎为粮料，
则有所归。更加入局，十分如意，如逢空缺，多是去不
成，既去则无收拾，不得意而返。